बे बुहुमाव माखासे फिसा फिसा हारिफोरखौ गुबुन दाबसे हादर एबा जायगानिफ्राय फैनानै गोरों दावगायनाय  हारिफ्रा गिबि थागिबि हारिखौ जेब्लाबो गादोबनानै दोननो नाजानायखौ बुहुमनि जारिमिन नायोब्ला नुनोमोन्नाय जायो। गोबांआनो बुंबोदों आरो खायसेबा बर’ नङै गुबुन हारिनि गोरोंफ्रा लिरबोदों बर’ माहारिया चिना हादरनि इयां-चिकियां आरो होवां-हो दैमा हायेननि अवबाहिका बियाबनिफ्रा फैनाय आरो खासेया मङगलियद हादरनिफ्राय फैनाय बुंनो नागिरो। माखासे गोरोंफ्रा बुंबोदों चिन हादरनि तिबोद, लाबोद, कुरबोद बायदि जायगानिफ्राय फैनानै सा-सानजा भारद हादरनि आसामाव राज्यो खुंफैदों। फिन माखासे गोरोंफोरा बुंबोदों बर’फ्रा सिन्दु हायेननिफ्राय फैनानै गोबां बोसोरनि सिगांआवनो आसामाव राज्यो जाबोनाय हारि नाथाय बेनि रोखाथार जारिमिनारि फोरमान मोननाया गोब्राब। मालाय हारिनि गोरोंफ्रा हारि-माहारिखौ बाहागो खालामदों आरो बर’ माहारिखौ मङगलिवद हारिनि बुंदों आरो बायदि समाव बायदिसिना सिनायथि होबोदों, पुरानाव बुंदों दानब आरो असुर। महाभारत, रामायन, बेद, कालिका पुरान लिरथायाव बर’खौ स्लेच्छ होनानै सिनायथि होबोदों। समनि फाखोनाव आरोबाव बे माहारिखौ मेच कसारि, दिमासा कसारि, थेङाल कसारि, सोनोवाल कसारि, मरान कसारि, देवरि कछारी, कोक बोरोक, त्रिपुरारि आरो बर’ मुंजों सिनायथि होबोदों। गोबां लिरगिरिफ्रा लिरबोदों बर’आ गिबिसिन दानि दिमाफुराव बारमाजों हाबोनानै 1086 खृष्तब्दआव राज्यो खुंग्रोदोंमोन आरो खायसेया बुंबोदों तिब्बतजों फैनानै माखासे नेफाल, कोसबिहार आरो कोक्राझारजों हाबनानै जेरावबो गोसारदों। बर’आ 450 बोसोर राज्यो खुंनायनि उनाव आहम राजाजों फेजेन जानानै 1536 खृष्तब्दनिफ्राय 1750 खृष्तब्दसिम दिमापुर, माइबां, खासपुराव राज्यो खुंनानै बर’नि जोबथा राजा गोबिन्दो चन्द्रखौ 1830 खृष्तब्दाव बुथारनाय जादोंमोन आरो बेनि उनाव बर’-कछारी फोलेरनि सासन खान्थिआ थोंगिदोंमोनखौ जारिमिना फोरमायदों । बर’ हारिया बबेनिफ्राय माब्ला आरो माबोरै फैदोमोन बेनि गुदि नागिरनानै मोन्नाया गोब्राब आरो बेखौ नागिरनायनि सम गैलिया, खुगा खुगा बुंबोबाय थानाय राव “दैमालुनि साव “ बे फुंसे रावखौ जेरैखि जाया बर’ हारिनि गेजेरनिफ्राय गैया खालामनो नांसिगोन आरो हुबुमनि बिखायाव गेरेमसा हारि दानानै गसंथानो हानांगोन, गावनि हारिनि जारिमिनखौ हारिनि सोरबा सासे गोरों सुबुंआ इयुना जुलैनि थाखाय रोखा रोखा लिरनानै आइना बादि अराय सम जोंहोबायथानो नांगोन अब्लासो मालाय हारि बादि बे ग्ल’बेल मुगाया बर’ हारियाबो थांना थानो हागोन।